NORAKSTS

|  |  |
| --- | --- |
| 22.07.2021. | Nr.12/4 |

**ILGTERMIŅA AIZŅĒMUMA ŅEMŠANA**

**ERAF PROJEKTA “JELGAVAS PILSĒTAS PAŠVALDĪBAS IZGLĪTĪBAS IESTĀDES “JELGAVAS TEHNOLOĢIJU VIDUSSKOLA” ENERGOEFEKTIVITĀTES PAAUGSTINĀŠANA” ĪSTENOŠANAI**

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, Z.Tretjaka, A.Rublis, A.Pagors, G.Kurlovičs), **PRET – nav**, **ATTURAS – nav**,

Saskaņā ar likuma “Par pašvaldībām” 21.panta pirmās daļas 27.punktu, likuma “Par pašvaldību budžetiem” VI nodaļu, likumu “Par valsts budžetu 2021.gadam” 12.panta 1.daļu, Ministru kabineta 2019.gada 10.decembra noteikumiem Nr.590 ”Noteikumi par pašvaldību aizņēmumiem un galvojumiem”, 2021.gada 20.aprīlī starp Centrālo finanšu un līgumu aģentūru un Jelgavas pilsētas domi noslēgto vienošanos Nr.4.2.2.0/19/I/007 par ERAF projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” īstenošanu un saskaņā ar Jelgavas pilsētas pašvaldības veiktajiem iepirkumu rezultātiem,

**JELGAVAS VALSTSPILSĒTAS DOME NOLEMJ:**

1. Ņemt Valsts kasē vai kredītiestādē ar tās noteikto kredīta procentu likmi ilgtermiņa aizņēmumu ERAF projekta “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” īstenošanai 3 381 719,64 *euro* (trīs miljoni trīs simti astoņdesmit viens tūkstotis septiņi simti deviņpadsmit *euro* 64 *centi*) uz 30 gadiem, sadalot attiecīgi pa gadiem:
	1. 2021.gadā – 1 562 655,64 *euro* (viens miljons pieci simti sešdesmit divi tūkstoši seši simti piecdesmit pieci *euro* 64 *centi*);
	2. 2022.gadā – 1 819 064,00 *euro* (viens miljons astoņi simti deviņpadsmit tūkstoši sešdesmit četri *euro* 00 *centi*).
2. Aizņēmuma pamatsummas atmaksu sākt ar 2024.gada 20.augustu.
3. Aizņēmuma atmaksu garantēt ar Jelgavas valstspilsētas pašvaldības budžetu.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 22.jūlijā